
AVIZ
asupra Propunerii legislative pentru modificarea art.21¹ din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru modificarea art.21¹ din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, trimisă cu adresa nr. P.l.-x 145 din 19 martie 2007, înregistrată  sub nr.31/282 din 19.03.2007.
Senatul în calitate de primă Cameră sesizată a respins propunerea legislativă în şedinţa din 14 martie 2007.


Camera Deputaţilor este Cameră decizională.

Potrivit prevederilor art. 61 din Regulamentul Camerei Deputaţilor, Comisia a dezbătut iniţiativa legislativă supusă avizării, în şedinţa din 27 martie 2007.  

Membrii comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1447/30.10.2006. 

În urma dezbaterilor, comisia a hotărât, cu unanimitate de voturi, avizarea negativă a propunerii legislative, deoarece modificarea art. 211 din Legea nr. 268/2001 nu se justifică, întrucât în prezent, Agenţia Domeniilor Statului nu mai deţine în administrare terenurile pe care sunt amplasate amenajări piscicole, acestea fiind predate odată cu participaţia statului la societăţile comerciale cu profil piscicol, către Compania Naţională de Administrare a Fondului Piscicol, aşa cum rezultă din prevederile art. 9, alin. (4) din Legea nr. 192/2001. 


În raport de obiectul şi conţinutul său, propunerea legislativă face parte din categoria legilor organice.

